แม่น้ำวังทอง จังหวัดพิษณุโลก อยู่ในระดับวิกฤต ปริมาณน้ำเพิ่มต่อเนื่อง บ้านอาศัยใกล้แม่น้ำยกของไว้ที่สูง
แม่น้ำวังทอง จังหวัดพิษณุโลก อยู่ในระดับวิกฤต ปริมาณน้ำเพิ่มต่อเนื่องจังหวัดพิษณุโลก ได้รับผลกระทบจากอิทธิพลของพายุโพดุล ในหลายลุ่มน้ำ ที่อำเภอวังทอง น้ำจากเทือกเขาเพชรบูรณ์ปริมาณมาก ที่ไหลมาจากจังหวัดเพชรบูรณ์ และอำเภอนครไทย จังหวัดพิษณุโลก ไหลลงสู่แม่น้ำวังทอง สร้างผลกระทบกับพื้นที่ลุ่มต่ำในหลายตำบลของอำเภอวังทอง ขณะที่น้ำบางส่วนได้เริ่มไหลล้นตลิ่งเข้าตลาดสดวังทอง เจ้าหน้าที่ต้องรีบกรอกกระสอบทรายกั้นตลิ่งแล้วนายชำนาญ ชูเที่ยง ผอ.โครงการชลประทานพิษณุโลก เปิดเผยว่า แม่น้ำวังทองอยู่ในระดับวิกฤต ปริมาณน้ำเพิ่มต่อเนื่อง วัดปริมาณน้ำไหลผ่านได้ 719.00 ลบ.ม/วิน มีปริมาณน้ำมากเกินความจุลำน้ำและมีระดับสูงล้นตลิ่ง ขอแจ้งเตือนประชาชน ชุมชนที่อยู่ใกล้แม่น้ำวังทองและอาศัยบริเวณพื้นที่ต่ำ ใกล้แม่น้ำยกของไว้ที่สูง พร้อมเฝ้าระวังและติดตามสถานการณ์น้ำอย่างใกล้ชิด